**בואו נכיר את החצי הכחול של ישראל**   
השטח הכי גדול   
שכמעט לא מדברים עליו / שאתם כמעט לא מכירים

Version I (פברואר, 2024(. כל הזכויות שמורות ל'החצי הכחול" של החברה להגנת הטבע ולצלמי התמונות. אין לעשות שימוש נוסף בחומרים ללא אישור בכתב מ: [seawatch@spni.org.il](mailto:seawatch@spni.org.il)

תודה לכל תורמי התוכן, הצילומים והאיורים!

**הנחיות למערך ההדרכה של החצי הכחול:**

* המצגת מותאמת למפגש של כשעה ומורכבת מ-5 פרקים קצרים:

1. עולם מופלא מתחת למים - היכרות ראשונית עם הים התיכון
2. הים התיכון - הכי מאוים בעולם
3. איך מצילים את החצי הכחול שלנו?
4. ומה עוד אפשר לעשות כדי לשמור על הטבע בים?
5. איך כולנו יכולים לתרום להצלת הים התיכון

* המבנה של המצגת מודולרי.כל מדריך.ה יכולים לבחור אילו פרקים להציג, כמה להעמיק, או האם להשתמש בחומרים במשך יותר ממפגש אחד.
  + אנחנו כמובן ממליצים להציג את כל הפרקים, במידת האפשר, כדי להשלים את ההיכרות עם העולם המיוחד של הים התיכון, האיומים עליו ואיך מצילים אותו.
* חלק מהשקופיות מפנות לסרטונים קצרים ומצוינים ולהפעלות חווייתיות:
  + הסרטונים מספרים בדקה או שתיים ובאופן חווייתי על התכנים השונים. **כדאי מאוד לצפות!**
  + הלינקים לסרטונים מופיעים גם על השקופית וגם בדף הנלווה.
* בדף הנלווה יש קוביית הסברים לכל שקופית הכוללת:
  + הסבר בסיסי קצר (מופיע גם ב-notes במצגת).
  + הסיפור המלא - הכולל מידע נוסף (מופיע גם ב-notes במצגת).
  + הרחבות ולינקים לקריאה נוספת למי שמעוניינים.
  + שקופיות כותרת מסומנות בכחול, שקופיות עם הפעלות מסומנות בירוק.

**בהצלחה!**

**נשמח לשמוע מכם/ן ולקבל חוות דעת: seawatch@spni.org.il**

|  |  |
| --- | --- |
|  | שקופית 1 |
| בואו נכיר את החצי הכחול של ישראל | כותרת |

|  |  |
| --- | --- |
|  | שקופית 2 |
| פרק 1: עולם מופלא מתחת למים | כותרת |

|  |  |
| --- | --- |
|  | **שקופית 3 + 4** |
| **הים התיכון המיוחד: החלק הפחות מוכר של ישראל** | **כותרת** |
| * אנחנו רואים את הים התיכון ונהנים ממנו כל הזמן. **אבל מה אנחנו באמת יודעים עליו?** * כנראה שעבור רובנו, הים הוא החלק הפחות מוכר של המדינה. וזה חבל כי בים התיכון המיוחד יש ממלכה של טבע פראי ועשיר מאין כמוהו, שנמצאת קרוב מאוד אלינו. | הסבר לשקופית |
| * **בואו נקפוץ למים ונכיר את הים על כל רבדיו**: * מהחלק הקרוב אלינו, סמוך לחופים ובשכבות העליונות של הים, שבו אנחנו למשל שוחים. * ועד לים העמוק, החשוך, הקר והמדהים, שנמצא החל מעומק של 200 מטר ומגיע בים התיכון הישראלי עד לעומק של 2,100 מטר. * נכיר את הים, נבין מה קורה שם וגם נדבר על מה צריך לעשות כדי שהים יוכל להיות בריא, חזק ומשגשג בעתיד. | הסיפור המלא |
| [החיים מתחת למים](https://www.youtube.com/watch?v=uFYDpqI0Ito&t) [בשמורה](https://www.youtube.com/watch?v=uFYDpqI0Ito) [הימית ראש הנקרה](https://www.youtube.com/watch?v=uFYDpqI0Ito&t) (צילום: אנדריי אהרונוב) | 🎥 סרטון לשקופית |
|  |  |
| [הכירו את הים התיכון (באתר ״החצי הכחול״)](https://mafish.org.il/protecting/mediterranean-life-wealth/)  [הדיירים - 17,000 המינים של הים התיכון (באתר ״החצי הכחול״)](https://mafish.org.il/protecting/tenants/)  סרטון: [מכריזים על ים אבטח כשמורת טבע ימית](https://www.youtube.com/watch?v=FmNeLmK8ugs) | לינקים לקריאה נוספת |

|  |  |
| --- | --- |
| **הפעלה** | **שקופית 5** |
| **בואו נדמיין לרגע שאנחנו בים…** | **כותרת** |
| * פונים לקהל ומזמינים אותם לדמיין חוויה בים ולשאול את עצמנו **למה אנחנו אוהבים את הים ומה אנחנו מקבלים ממנו**: * תעצמו עיניים ותדמיינו שאתם בים. אפילו שאנחנו בישראל הצפופה, בואו נדמיין שזה ים רק שלנו. * אנחנו שומעים את המים, הרוח, ועושים מה שאנחנו אוהבים: שוחים, צוללים, או פשוט נחים על החוף. * קחו לכם דקה או שתיים להעמיק בתחושות ובחוויות. * שומרים על שקט בחדר, ואחרי פרק זמן מסוים מזמינים ״להתעורר״: * פקחו את העיניים לאט, תשמרו בגוף חלק מהתחושות הנעימות של הים. * אם יש זמן, אפשר להזמין את המשתתפים לספר על המראות, הקולות והתחושות שעברו בהם.   אופציה נוספת: שמש אסוציאציות (אפשר על הלוח או רק בדיבור) – **למה אנחנו אוהבים את הים, מה אנחנו מקבלים ממנו?** | הסבר לשקופית |

|  |  |
| --- | --- |
|  | **שקופית 6-9** |
| **הים הנדיב - מה אנחנו מקבלים מהים ולמה אנחנו תלויים בו** | **כותרת** |
| * הים התיכון הוא לא רק עולם שלם של טבע מופלא, אלא גם מעניק לנו בני האדם שפע אדיר של משאבי טבע. * **הים התיכון מעניק לנו מוקד אדיר של עניין לתיירות, פנאי ונופש**   + עם מבחר בעלי חיים עשיר ומראות מופלאים - שרק חשוב כל כך שנשמור עליהם. אחרת לא יהיה לנו איפה לשחות, לצלול, לשנרקל או לחתור. * **הים התיכון, כמו כל הימים והאוקיינוסים בעולם, מעניק לנו אוויר לנשום ואפילו עוזר לנו במאבק במשבר האקלים**.   + האצות הירקרקות והזעירות הן בין יצרני החמצן הגדולים בעולם. בזכותן, הים סופג רבע מהפחמן המזיק שהאנושות פולטת. בלעדיהן - האטמוספירה של כולנו תיהרס. * **הים והצמחים הייחודים שבו הם מקור לחומרי גלם לתעשיית התרופות.** * **הים התיכון מעניק לנו מים לשתות..**   + בזכות מתקני ההתפלה שמספקים 80% ממי השתייה של ישראל. * **הים התיכון הוא גם הנתיב שדרכו מגיעות כמעט כל הסחורות לישראל**, באמצעות אוניות. | הסבר לשקופית |
|  |  |
| * ומילה על משבר האקלים: גם הגז שאנחנו מוציאים ממעמקי הים משפיע לרעה על ההתחממות הגלובלית ואינו נחשב לפתרון טוב בהתמודדות עם משבר האקלים. ועדיין, עד שהמשק יעבור לאנרגיה מתחדשת, עדיף לייצר חשמל באמצעות גז קיים ולא לפתח מאגרים חדשים. | להרחבה |
|  |  |
|  | סרטון לשקופית |
| [הכירו את הים התיכון (באתר ״החצי הכחול״)](https://mafish.org.il/protecting/mediterranean-life-wealth/)  [הדיירים - 17,000 המינים של הים התיכון (באתר ״החצי הכחול״)](https://mafish.org.il/protecting/tenants/)  [משבר האקלים בים התיכון](https://mafish.org.il/protecting/mediterranean-life-wealth/%d7%9e%d7%a9%d7%91%d7%a8-%d7%94%d7%90%d7%a7%d7%9c%d7%99%d7%9d-%d7%91%d7%99%d7%9d-%d7%94%d7%aa%d7%99%d7%9b%d7%95%d7%9f/) | לינקים לקריאה נוספת |

|  |  |
| --- | --- |
| **הפעלה** | **שקופית 10** |
| **האם אתם מנחשים מה גודלו של שטח הים של ישראל…?** | **כותרת** |
| * **פונים למשתתפים ומזמינים אותם לנחש מה גודל השטח של הים התיכון שנמצא באחריות ישראל.** * בואו ננסה לנחש, מה הגודל של שטחי הים של ישראל? * במידת הצורך אפשר לתת רמז, ולהזכיר שהגודל של השטח היבשתי הוא כ-22,000 קמ״ר **(הרמז יופיע על המסך אחרי קליק נוסף).** * האם ידעתם שהגודל של שטחי הים שלנו גדול יותר מהגודל של השטח היבשתי?? | הסבר לשקופית |

|  |  |
| --- | --- |
|  | **שקופית 11-12** |
| **אבל האם שמעתם על החצי הכחול של ישראל?** | **כותרת** |
| * תארו לכם שלא היה לנו מושג, וגם לא היה לנו כל כך אכפת, מה קורה בחרמון, בהר מירון, בעמק יזרעאל, בכנרת או באילת. * אם תחשבו על כל המקומות אלה ביחד, ובעצם כל שטחי היבשה של ישראל, עדיין מדובר בשטח שהוא קצת יותר קטן מהים, מהחצי הכחול שלנו. * מטריד? מדאיג? מכעיס? תגידו אתם, אבל המצב הוא שיש שטח עצום שנמצא באחריות שלנו, ואנחנו לא ממש יודעים מה קורה בו ולא מספיק שומרים עליו. | הסבר לשקופית |
| * החצי הכחול הוא שטח ענק של 26,000 קמ״ר שמתפרש למרחק עשרות קילומטרים מהחוף. * וזה לא סתם שטח, יש בו עושר מופלא של טבע ו״נופים״ מיוחדים, מלהיבים ומעניינים לא פחות מהטבע המיוחד שיש לנו ביבשה. * יש בו דגים מיוחדים, דולפינים, כרישים וגני אלמוגים, ואפילו הרים, עמקים ויערות - בגרסה התת-ימית שלהם. | הסיפור המלא |
|  |  |
| * החצי הכחול מורכב מ-2 סוגים של שטחים מבחינת ההגדרה החוקית שלהם: * כ-4,000 קמ״ר הם שטחי המים הסמוכים לחוף שבהם חל החוק הישראלי הרגיל – הם מכונים המים הריבוניים/ הטריטוריאליים. * כ-22 אלף קמ״ר הם שטחי המים הכלכליים. זהו שטח ששייך לישראל ונמצא באחריותה - ולמרות זאת עדיין לא הוסדרה החקיקה לגביו. * מה זה אומר? מרחב ענק, ששקול לרוב השטח היבשתי של המדינה - הוא שטח הפקר. * במים הכלכליים אין פיקוח מסודר מצד המדינה ולנו האזרחים אין מידע ברור על הפעילות שמתרחשת בו, כמו למשל הדיג וקידוחי הגז. * בשורה התחתונה: שטח ענק שנמצא באחריות ישראל - כלומר באחריות שלנו - נשלט על ידי אינטרסים שהציבור הישראלי אפילו לא מקבל עליהם דיווח. בטח שאין מספיק שמירה על הטבע המופלא בים. מה דעתכם על זה? | להרחבה |
| * [תכנון וחקיקה במים הכלכליים של ישראל (באתר ״החצי הכחול״)](https://mafish.org.il/marine-planning/economic-water/) | לקריאה נוספת |

|  |  |
| --- | --- |
|  | **שקופית 13** |
| **הים התיכון – סגור, חם מלוח ועני בחומרי הזנה** | **כותרת** |
| * החצי הכחול שלנו הוא חלק מים מיוחד בקנה מידה עולמי, הים הסגור הגדול והעמוק ביותר בעולם, וזה עוד לא כל מה שמיוחד בו. * ובתוך הים התיכון, החלק המזרחי, כלומר האזור שסמוך אלינו, הוא הסביבה המיוחדת ביותר. * את מזרח הים התיכון אפשר לכנות כמעין ״מדבר ימי״: חם במיוחד, מלוח ועם מחסור בחומרים שמהווים את הבסיס לשרשרת המזון. | הסבר לשקופית |
| * בגלל ״המדבריות״, ככל שנעים מזרחה בים התיכון, יש פחות חיות ימיות. אבל אלה שהתפתחו כאן והתאימו את עצמן לסביבה הלא פשוטה, הן מיוחדות ביותר. את חלקן אין בשום מקום אחר בעולם. | הסיפור המלא |

|  |  |
| --- | --- |
|  | **שקופית 14** |
| **מדבר ימי** | **כותרת** |
| * **כמה מיוחד החלק של הים התיכון שקרוב אלינו? מאוד!** * הצדפה הנפוצה ביותר במזרח הים התיכון, *Yoldia micrometrica*, אינה מתועדת כלל ממערב הים התיכון. * גם כשמסתכלים על כל הים התיכון, רואים שפע מדהים של חיות נדירות שאינן קיימות בשום מקום אחר בעולם -כ-4,000 מינים כאלה. * חלקם נמצאים גם ליד החופים שלנו, כמו גני אלמוגים מרהיבים, להקות דגים ודולפינים, כרישים ואפילו דיונות תת-ימיות. | הסבר לשקופית |
| * טיפת מים שנכנסת מהאוקיינוסים לים התיכון דרך מצר גיברלטר מבלה כ-70 שנה בתוכו עד שהיא יוצאת חזרה לאוקיינוס האטלנטי! * איך זה קורה? בים התיכון יש שני מיצרים רדודים מאוד, מיצר גיברלטר בכניסה לים התיכון בין ספרד למרוקו, ומיצר מרסלה, בין סיציליה לטוניס. * המיצרים הם כמו שוער או מסננת ששומרים על הכניסה לים התיכון: מצד אחד קשה להיכנס, ומצד שני קשה גם לצאת. וכך מתפתחת סביבה ימית ייחודית, פראית ומרגשת. | הסיפור המלא |

|  |  |
| --- | --- |
|  | שקופית 15 |
| פרק 2: הים התיכון - הכי מאוים בעולם | כותרת |
| * בואו נסתכל רגע על מה זה להיות טבע במאה ה-21: החיות והצמחים צריכים כל הזמן להתמודד עם בנייה, סלילה, שינויים, רעש, אור. * יש אינספור הפרעות שמערערים את כל מה שהן רגילות אליו, מאלצים אותם לנסות לשרוד בסביבה קשה ועוינת - והרבה פעמים ממש גורמים למותן. * אצלנו בישראל זה קורה בגליל, בנגב, בהרי ירושלים ובאילת - וזה קורה לא פחות, ואולי יותר, בים התיכון: יש איומים קטלניים על הדגים, צבי הים, האלמוגים, האצות, הדולפינים והכרישים. | הסבר לשקופית |
| * לכל החיות האלה אין לאן לברוח - אבל האמת היא שים שנהרס הוא סכנה ענקית גם עבורנו, בני האדם. * כי כמו שראינו קודם, הים הנדיב הוא בסיס חשוב ביותר לחיים שלנו, ומספק מקום לשחות, לצלול, לנוח על החוף, הוא נותן לנו אוויר לנשימה ועוזר לנו להתמודד עם משבר האקלים. | הסיפור המלא |
|  |  |
| * כמה דוגמאות להרס שמתחולל בימים והאוקיינוסים בכל העולם: * כ- 90% מאוכלוסיות הדגים הגדולים נעלמו מהאוקיינוסים. הם לא עברו דירה לירח – הם נאכלו על ידי בני האדם... * שטח התפוצה של שליש מחיות הים הצטמצם בצורה משמעותית. * הבסיס לכל החיים בים הם ייצורים זעירים, הכי זעירים שיש, שנקראים פלנקטון. אלה חיות זעירות, חלקן בגודל של פחות ממילימטר, שצפות במים ללא יכולת תנועה. * אבל החיות הזעירות האלה נעלמות - כ-40% מהן נעלמו ב-50 השנים האחרונות, וכל הבסיס לשרשרת המזון בים מתערער. * הנזק העולמי לימים ולאוקיינוסים מוערך ב-10 טריליון דולר בשנה - רק להבהיר זהו סכום אדיר, במספרים 10 ואחריו 9 אפסים. המשמעות הכלכלית היא נזק ששווה לפי 25 מהתוצר של ישראל, או בערך חצי מהתוצר של סין או ארצות הברית. | להרחבה |

|  |  |
| --- | --- |
|  | **שקופית 16** |
| **האיום הכי גדול: דיג יתר** | **כותרת** |
| * הים נראה כל כך גדול ורחב. אפשר לחשוב שהוא אף פעם לא ייגמר, שתמיד אפשר יהיה לקחת ממנו כמה דגים שנרצה (וגם לזרוק אליו כמה זבל שיתאים לנו). * האמת היא כמובן שונה מאוד - והיא נחשפת בצורה ברורה במיוחד בכל מה שקשור לדיג. * דיג הוא הגורם מספר אחד לפגיעה בדגים וחיות אחרות בים התיכון. זאת שיטה מאוד לא יעילה להוציא מזון מהים: חוץ מהדגים שאותם באמת אוכלים, הדייגים פורשים רשתות ענק, הורסים בסביבה הימית ומחסלים דגים מכל עבר - מהדגיגים הקטנטנים שזה עתה נולדו ועד לטורפים הגדולים. | הסבר לשקופית |
| * דיג מופרז כזה פוגע גם בדייגים, כי אם מחסלים אוכלוסיות שלמות של דגים - גם לדייגים לא תהיה עבודה ופרנסה. * ולמרבה הצער, זו עוד דוגמה למצב הגרוע במיוחד של הים התיכון: זהו האזור שבו דיג יתר, כזה שפוגע בכל הסביבה, נפוץ יותר מבכל אזור אחר בעולם. | הסיפור המלא |
|  |  |
| * הנזק העולמי מניהול לקוי של דיג הוא לא רק סביבתי אלא גם כלכלי ומוערך ב-83 מיליארד דולר. * כיום, הדיג בים התיכון מספק רק כ-2% מצריכת הדיג בישראל (כ-2,500 טון בשנה בממוצע). * אם נמשיך כרגיל, בלי ניהול טוב מספיק של הדיג - ייפגעו קודם כל הדגים, אבל ייפגע גם כל הטבע בים. * כי ככה זה בטבע, בים או על היבשה: לכל מין של חיות או צמחים יש תפקיד במערכת השלמה. פגיעה, ואפילו הכחדה חלילה, בעוד ועוד מינים של דגים - מערערת את כל הטבע בים. * כדי שהחיות והצמחים בים יזכו לסביבה בטוחה שבה יוכלו לשגשג, וכדי שאנחנו נוכל להנות מכל מה שהוא נותן לנו: מקום לבילוי, מקור למים ואנרגיה, מנגנון חשוב בהתמודדות עם משבר האקלים - צריך לנהל ולהגביל את הדיג. רק אז הים יהיה עשיר בדגים - וזה ישתלם כמובן גם לדייגים. | להרחבה |
| [הבעיה - דיג יתר (באתר ״החצי הכחול״)](https://mafish.org.il/fishing-reform/%D7%94%D7%91%D7%A2%D7%99%D7%94/)  [קריסת הדגה בים התיכון פוגעת בציבור הישראלי (באתר ״החצי הכחול״)](https://mafish.org.il/fishing-reform/the-problem/) | לינקים לקריאה נוספת |

|  |  |
| --- | --- |
|  | **שקופית 17** |
| **שיטת הדיג הכי מסוכנת: דיג מכמורת** | **כותרת** |
| * אמרנו שדיג מופרז הוא הסכנה הכי גדולה לטבע בחצי הכחול שלנו - אבל יש שיטה אחת שהיא כמו דיג מופרז על סטרואידים, שיטת דיג שפשוט מחסלת חלקים שלמים מהים. * איך האסון הזה קורה? ספינת המכמורת זורקות למים רשתות ענקיות שנגררות על קרקעית הים ופשוט גורפות לתוכן הכל. הכל כולל הכל - מדגיגים קטנטנים ונוצות ים (סוג של אלמוג שנמצא בסכנת הכחדה) – ועד לצבי ים ודולפינים. * כמו שרואים באיור, חצי מהשלל נזרק בחזרה לים - כלומר חיות ימיות רבות, שמתו בלי שום סיבה, נזרקות בחזרה לים. | הסבר לשקופית |
| * למרבה הצער, מדינת ישראל מאפשרת ואפילו תומכת בספינות המכמורת: הן פועלות ברישיון מהמדינה ואפילו מקבלות הטבות מס. יש מדינות בעולם שכבר הבינו שחייבים לעצור את שיטת הדיג המסוכנת הזו. * בשורה התחתונה, דיג מכמורת מפרנס כמה עשרות אנשים בלבד, מספק פחות מ-1% מצריכת הדגים בישראל, אבל הוא אחת הסכנות הגדולות לחיים בים התיכון שלנו. | הסיפור המלא |
|  |  |
|  |  |
| [מה זה דיג מכמורת ולמה הוא מזיק (מאתר ״החצי הכחול״)](https://mafish.org.il/fishing-reform/%D7%A9%D7%99%D7%98%D7%95%D7%AA-%D7%93%D7%99%D7%92/%D7%93%D7%99%D7%92-%D7%9E%D7%9B%D7%9E%D7%95%D7%A8%D7%AA/) | לינקים לקריאה נוספת |

|  |  |
| --- | --- |
|  | **שקופית 18** |
| **הרשתות שמחסלות את החיים בים** | **כותרת** |
| * הנזקים של הרשתות של המכמורות אפילו גדולים יותר: הן מזיקות מאוד לקרקע הימית והורסות את סביבת המחייה (בתי הגידול) בים. הגרירה של הרשת משפיעה גם על זמינות המזון ועל היכולת של חיות להסתתר, למשל כדי להגן על עצמן מטורפים. * יש גם צד אופטימי לסיפור: המאבק של החצי הכחול הצליח להגביל מעט את הפעילות של ספינות המכמורת, עם סגירת יותר מ-40% משטחי הים בפניהם והגבלות נוספות - יחד עם פיצוי כספי לדייגים שהפרנסה שלהם נפגעה. * אבל זה לא מספיק. חייבים לעצור את שיטת הדיג המסוכנת והמיותרת הזאת. | הסבר לשקופית |
| * לעיתים הספינות משמידות שוניות של אלמוגי עומק וגני ספוגים, שהם סביבות המחייה (בתי הגידול) המורכבים והעשירים ביותר בים. * החיות שנלכדו ברשת נגררות במשך שעות על קרקעית הים עד שהרשת נמשכת בחזרה לספינה. עד אז, רובן נחנקות, נרמסות ומתות. | הסיפור המלא |

|  |  |
| --- | --- |
|  | **שקופית 19** |
| **האלמוג העדין שחוטף חזק** | **כותרת** |
| * בעבר, בחופים בישראל היה אפשר לראות לפעמים מרבדים של נוצות בצבע קרם-אדמדם שנעוצות בקרקע החולית. * אבל אף ציפור לא עברה כאן. * נוצות הים הן למעשה אלמוגים, שלרוב מעגנים את עצמם לקרקע חולית בעזרת חלקן התחתון ״השרירי״. הן נמצאות בעיקר על הקרקע התת-ימית הרכה, החול הימי. * כשהן מרגישות מאוימות מטורפים - הן מסוגלות ממש להתחפר בחול! * אבל כשספינות המכמורת פורשות את הרשתות הענקיות שלהן וגורפות כל מה שסביבן - הן מחסלות גם את נוצות הים. * לכן במים רדודים כבר קשה למצוא נוצות ים, אבל הן עדיין קיימות במים העמוקים. * עוד מעט נדבר על מה אפשר לעשות כדי למצוא פתרונות למצב העצוב הזה. | הסבר לשקופית |
|  |  |
| [הכירו את נוצןת הים (מאתר ״החצי הכחול״)](https://mafish.org.il/protecting/tenants/sea-feathers/) | לינקים לקריאה נוספת |

|  |  |
| --- | --- |
|  | **שקופית 20** |
| **למי אכפת מהלוקוס?** | **כותרת** |
| * **בואו נספר את הסיפור של עוד חיה ימית מיוחדת.** * מכירים את הלוקוס? בטח חלק מכירים אותו על הגריל או במחבת, אבל מה אנחנו באמת יודעים על החיים שלו? * הלוקוס הוא שם כולל לכמה מינים, ואנחנו נדבר במיוחד על המין שנקרא דקר הסלעים. * הדקר הוא דג טורף שחי בשוניות. הוא כמובן אוכל דגים אחרים, אבל בלעדיו כל מי שחיים בשוניות יתקשו לשרוד. * למה? כי הוא דואג למשל, שלא יהיו יותר מידי דגים מסוג מסוים, כאלה שמחסלים את האצות - וגורמים לכך שלכל הדגים בסביבה לא נשאר מה לאכול. * **ומה אנחנו בני האדם עושים? צדים ואוכלים את הלוקוסים בלי לעשות חשבון.** | הסבר לשקופית |
| * במקומות שבהם אין דקרים - גם אין אצות. נוצר מעין מדבר תת-ימי, ואז לכל החיות והצמחים בים קשה לשרוד. * סיבה נוספת לכך היא שהאצות הן הפעוטון של הים – שם מסתתרים התינוקות של כל היצורים החיים. | הסיפור המלא |
| [נותנים חיים לדקרים בים התיכון](https://www.youtube.com/watch?v=sebpHdOalnI) | 🎥 סרטון לשקופית |
|  |  |
| * הדקר-הלוקוס כבר נעלם והולך בגלל דיג מופרז. הסיפור שלו מגלה למה גם דיג בשיטות מדודות יחסית (סלקטיביות), כמו רובה צלצל או חכות, עלול להזיק מאוד לטבע בים אם לא מנהלים אותו נכון. * אחרת, מגיעים למציאות הגרועה מאוד שיש כיום בים התיכון ובמקומות אחרים בעולם: יש מינים של חיות שנכחדו לגמרי, אחרים בסכנת הכחדה. גם חלק גדול מהמינים שעדיין איתנו הם בכמויות כל כך קטנות, כמו למשל הדקרים, עד שבפועל הם אינם מסוגלים למלא את התפקיד שלהם במערכת האקולוגית הגדולה של הים (השם המקצועי הוא ״הכחדה תפקודית״) כטורפי העל של השוניות. * זו הסיבה שצריך להכריז על הדקר-הלוקוס, כמו על דגים ייחודיים דומים - בתור מינים מוגנים. כאלה שפשוט אסור לגעת בהם. * בעקבות מאבק של ״החצי הכחול״ הוכרז המין דקר אלכסנדרוני כמוגן בשנת 2021, אולם חברו הגדול דקר הסלעים עדיין מותר בציד. | להרחבה |
| [מינים בסכנת הכחדה בים התיכון (באתר ״החצי הכחול״)](https://mafish.org.il/protecting/%D7%9E%D7%99%D7%A0%D7%99%D7%9D-%D7%91%D7%A1%D7%9B%D7%A0%D7%AA-%D7%94%D7%9B%D7%97%D7%93%D7%94/)  [הכירו את דקר הסלעים (באתר ״החצי הכחול״)](https://mafish.org.il/protecting/%D7%9E%D7%99%D7%A0%D7%99%D7%9D-%D7%91%D7%A1%D7%9B%D7%A0%D7%AA-%D7%94%D7%9B%D7%97%D7%93%D7%94/%D7%93%D7%A7%D7%A8-%D7%94%D7%A1%D7%9C%D7%A2%D7%99%D7%9D/)  [סרטון: למה צריך להכריז על דקר הסלעים כמין מוגן](https://www.youtube.com/watch?v=EzDrp6ChM9k&feature=emb_imp_woyt) | לינקים לקריאה נוספת |

|  |  |
| --- | --- |
|  | **שקופית 21** |
| **יש הרבה מה לעשות כדי להציל את הים** | **כותרת** |
| * **אז למה הים התיכון הוא הכי מאוים בעולם?** * בעיקר בגלל דיג מופרז אבל גם בגלל סיבות נוספות. * כמו למשל חיפושי גז, זיהום והקמת תשתיות ומבנים על חוף הים, כמו מרינות. ועוד לא דיברנו על משבר האקלים והתחממות הים - שגם הם מקשים מאוד על החיים. * כל אלה לוחצים ומאיימים על הטבע בים התיכון בלי להשאיר לחיות רגע של מנוחה. * **הבשורה הטובה היא שזה בידיים שלנו,** והתקדמות אדירה בהגנה על הים הישראלי מתרחשת בשנים האחרונות, במירוץ נגד הזמן אך עם הרבה הישגים לטובת הטבע. אבל כדי להתקדם לכיוון חיובי - יש עוד המון מה לעשות ותיכף נדבר על כך עוד. | הסבר לשקופית |
| * הנה רק כמה דוגמאות להרס של הים: * מדי שנה נגרמת בישראל פגיעה קשה באלפי כרישים וצבי ים, שושנות ונוצות ים, וגם 3-4 דולפינים שנדיר יחסית למצוא אצלנו מתים בכל שנה – וכל זה רק מדיג! * אם זה לא מספיק, אז גם 132 אלף צבי ים נלכדים מדי שנה בציוד דיג בכל הים התיכון. * צבי ים הם חיה מיוחדת ורגישה שעוברת בין הים ליבשה, מתמודדת בשגרה עם אתגרים גדולים ומורכבים ונמצאת בסיכון גם ככה - ואנחנו הורגים אותה בלי חשבון. | הסיפור המלא |
|  |  |
| [החיים המאתגרים של צב הים (באתר ״החצי הכחול״)](https://mafish.org.il/protecting/%D7%9E%D7%99%D7%A0%D7%99%D7%9D-%D7%91%D7%A1%D7%9B%D7%A0%D7%AA-%D7%94%D7%9B%D7%97%D7%93%D7%94/%D7%A6%D7%91%D7%99-%D7%99%D7%9D/) | לינקים לקריאה נוספת |

|  |  |
| --- | --- |
|  | שקופית 22-24 |
| פרק 3: איך מצילים את החצי הכחול שלנו? | כותרת |
| * **כמו שראינו, הים התיכון הוא טבע מיוחד ופראי - אבל הפעולות שלנו עלולות להרוס אותו!** * בים, כמו בטבע בכלל, הכל קשור בהכל. מה שקורה במקום אחד, משפיע על הסביבה - ובסופו של דבר על הים כולו. * לכן חייבים לשמור על המערכת השלמה של החיות והצמחים הימיים - כדי לאפשר לכל אחד מהם ולכולם יחד להתפתח ולשגשג. | הסבר לשקופית |
| * המושג המקצועי שמתאר כל מערכת של חיות וצמחים, כמו למשל החול התת-ימי או שוניות הכורכר - הוא בית גידול. * הנה כמה דוגמאות לבתי הגידול בים התיכון שלנו: * למשל, על החול התת-ימי נמצא בעלי חיים שלמדו להתחפר, כמו סרטנים, דיונונים ודגים מסוימים. * בשוניות הכורכר שמתחת למים נמצא מגוון גדול של חיות: חסרי חוליות כמו ספוגים, וגם אצות וצדפות ועוד שפע דגים ששוחים בין הסלעים. * הקרקעית של הים העמוק (שנמצא החל מעומק של 200 מטר, ובים התיכון הישראלי מגיע עד לעומק של 2,100 מטר) היא חשוכה, קרה ונתונה ללחץ אטמוספרי אדיר. * מי שחי שם למד לשרוד בתנאים הקיצוניים האלה, ולמשל לאכול חלקיקי מזון, שאריות של ייצורים חיים או הפרשות, ששוקעים משכבות המים העליונות. | הסיפור המלא |
|  |  |
| [בתי הגידול בים התיכון (מאתר ״החצי הכחול״)](https://mafish.org.il/protecting/%D7%91%D7%AA%D7%99-%D7%94%D7%92%D7%99%D7%93%D7%95%D7%9C/) | לינקים לקריאה נוספת |

|  |  |
| --- | --- |
|  | **שקופית 25** |
| **איך אנחנו שומרים על עצמנו? ככה נשמור על החיים בים** | **כותרת** |
| * תדמיינו שאתם נמצאים בחדר גדול ועמוס באנשים (אולי כמו בחדר שאנחנו נמצאים בו עכשיו..). אם זה חורף או קורונה, נתחיל לשמוע עיטוש מכאן ושיעול משם, ועוד אחד, ועוד אחד. * אם אנחנו בריאים, שבעים ולבושים טוב, אנחנו לא צריכים לדאוג. המצב הגופני שלנו טוב, המערכת החיסונית חזקה, והיא תדע לשמור עלינו. * אבל אם אנחנו חלשים, רעבים ובלי לבוש מתאים - הסיכוי שנחטוף עוד מחלה ועוד מחלה - גדול מאוד. * זה בדיוק מה שקורה בים: הדגים, האלמוגים, האצות והכרישים חוטפים מכה מספינת מכמורת, ועוד מכה משינוי האקלים, ועוד אחת מזיהום - ואז ברגע מסוים הם יישברו. * אז מה צריך לעשות? להקטין עד כמה שאפשר את המכות האלה. | הסבר לשקופית |
|  |  |
| סרטון: [שמורות ימיות - הים העמוק](https://www.youtube.com/watch?v=DKCbCQjvzT8) | להרחבה |

|  |  |
| --- | --- |
|  | **שקופית 26** |
| הכלי הטוב ביותר: שמורות טבע ימיות | **כותרת** |
| * יש מישהו **שלא היה** אף פעם בשמורת טבע? * אבל יש מישהו **שהיה** בשמורת טבע מתחת למים?? * כדי לשמור על הטבע בים, ולמנוע את הנזקים האדירים שנגרמים לו - הדבר **הראשון והעיקרי** שצריך לעשות הוא להקים שמורות, בדיוק כמו שיש על היבשה. * אלה יהיה אזורים מוגנים מדיג וקידוחים של גז ונפט. * כך נוכל להציל את אוצרות הטבע הימיים שלנו ולהרוויח תועלת כלכלית אדירה. | הסבר לשקופית |
| * תוכנית השמורות של ישראל, שאותה מקדמים בפרויקט ״החצי הכחול״, כוללת לפחות 7 שמורות ימיות ועוד גנים לאומיים ימיים, כדי לשמור על אוצרות הטבע המופלאים. * למשל, קניון ייחודי שמסתתר מתחת למים מול חופי אכזיב, עם חיות ימיות שנמצאות עמוק במים ולמדו להפיק אור כמו גחליליות. * למשל על רכס הכורכר התת-מימי מול חוף הרצליה, שבו יש עוד עיר: עיר הספוגים, שלידם ואפילו בתוכם יש שפע של חיות. * ולמשל על הים העמוק מול תל אביב, עם עושר של אלמוגים ודגי ים עמוקים - כנראה המקום היפה ביותר בים הישראלי. * הכינוי שלו הוא ״גלישת פלמחים״, בגלל המבנה יוצא הדופן שלו שדומה לצלקת בקרקעית הים, ומכיוון שהוא נמצא במקביל לחוף פלמחים. | הסיפור המלא |
|  |  |
| [תוכנית השמורות הימיות - מטרות ויעדים](https://mafish.org.il/marine-reserves/the-marine-reserves-plan/) | לינקים לקריאה נוספת |

|  |  |
| --- | --- |
|  | **שקופית 27** |
| **איך שמורה ימית עובדת?** | **כותרת** |
| * **האיור הזה מראה את ״עשר המכות״ שנפלו על הים.** * יש ״מכות״ שמגיעות מגורמים מקומיים, כלומר כאלה שיש לנו אפשרות לטפל בהם. * **ומה עושה שמורה ימית שבה אסור לדוג ולבצע כל פעולה שפוגעת בחיים במים?** היא פורסת שכבת הגנה מעל הטבע, מפני הלחצים המקומיים האלה. | הסבר לשקופית |
| * ואז כשהטבע בים בריא, שבע ולבוש טוב בזכות השמורות הימיות - יהיה לו קל יותר להתמודד עם הבעיות העולמיות, כמו משבר שינוי האקלים ומינים פולשים שמגיעים מאזורים מרוחקים ומשבשים את הסדר הקיים של המערכת המקומית. * כי כמו אותם וירוסים שעפים בחדר שמלא אנשים שמתעטשים ומשתעלים - הבעיות העולמיות בים הן דברים שהיכולת שלנו למנוע אותם באופן ישיר היא קטנה יותר. | הסיפור המלא |
| [הסיפור של הים](https://www.youtube.com/watch?v=_7IhwJmx8t4)[התיכון ב-2 דקות](https://www.youtube.com/watch?v=_7IhwJmx8t4) (סרטון שהופק לרגל יום האוקיינוסים 2022) | סרטון לשקופית |
|  |  |
| * הגורם המקומי הראשון שבו שמורה ימית מטפלת הוא הדיג המופרז, שמבוצע באופן לא מבוקר ופוגע מאוד גם בדגים, גם בדייגים וגם בכל הציבור. * ויש עוד גורמים מקומיים כאלה: חיפושי גז, זיהום והקמת תשתיות ומבנים על חוף הים, כמו מרינות, והרס הסביבה בים, מה שמכונה בתי גידול. * לעומתן יש גם בעיות עולמיות, כמו למשל משבר האקלים שמחמם את כל כדור הארץ וגם את הים. החיות מתחממות ומתחממות ואין להן לאן לברוח. | להרחבה |
| [תוכנית השמורות (באתר ״החצי הכחול״)](https://mafish.org.il/marine-reserves/%D7%AA%D7%9B%D7%A0%D7%99%D7%AA-%D7%94%D7%A9%D7%9E%D7%95%D7%A8%D7%95%D7%AA/)  [מה עושים המינים הפולשים (באתר ״החצי הכחול״)](https://mafish.org.il/reports-application/invaders/)  [הכירו את קיפוד הים הסגול (באתר ״החצי הכחול״)](https://mafish.org.il/protecting/tenants/%D7%A7%D7%99%D7%A4%D7%95%D7%93-%D7%99%D7%9D-%D7%A1%D7%92%D7%95%D7%9C/)  [סרטון: שמורות ימיות - תיבת האוצר של הים התיכון](https://www.youtube.com/watch?v=8P7_dOtr460) | לינקים לקריאה נוספת |

|  |  |
| --- | --- |
|  | **שקופית 28** |
| **הקיפוד שמת מחום** | **כותרת** |
| * דוגמה לחיה שפשוט ״מתה מחום״ היא קיפוד הים הסגול - קרוב משפחה של כוכב הים, הוא חיה קטנה בצורה עגולה או אליפטית עם קוצים קצרים ועבים (ולכן לא מאוד דוקרים). * בעבר קיפודי הים הסגולים היו נפוצים מאוד בים התיכון. אבל כיום הם נדירים ביותר, וההערכה היא שהם פשוט לא שרדו במים המתחממים (התחממות מטמפרטורה ממוצעת של 3 מעלות צלזיוס ב-30 שנים, ליותר מ-31 מעלות בשיא עונת הקיץ). | הסבר לשקופית |
| * בעיה עולמית בולטת נוספת הם המינים הפולשים - בעלי חיים שהגיעו לים התיכון בעיקר דרך תעלת סואץ. הם טורפים מינים מקומיים או דוחקים אותם ממקומם, וכך משבשים את המערכת המקומית. * לדוגמה, הדגים הפולשים סיכנים (אראסים) זוללים את האצות, שהן האוכל והמסתור של הקיפודים. * הקיפודים החלשים מהחום שנפגעים גם מהמין הפולש של הדגים חוטפים מכל הכיוונים, כי קשה יותר להתמודד עם שינוי האקלים על בטן ריקה בלי אצות. * לעומת זאת, במקומות שבהם לא צדים את הדקרים (לוקוסים) - הם טורפים את הסיכנים, יש יותר אצות, ואז , ולקיפודים יש חיים קצת יותר קלים. | הסיפור המלא |
| * [קיפוד הים](https://mafish.org.il/protecting/tenants/%d7%a7%d7%99%d7%a4%d7%95%d7%93-%d7%99%d7%9d-%d7%a1%d7%92%d7%95%d7%9c/) * [מינים פולשים](https://mafish.org.il/protecting/%d7%9e%d7%99%d7%a0%d7%99%d7%9d-%d7%a4%d7%95%d7%9c%d7%a9%d7%99%d7%9d/) | לינקים לקריאה נוספת |

|  |  |
| --- | --- |
|  | **שקופית 29** |
| **הצלחה גדולה: שמורת טבע בים העמוק** | **כותרת** |
| * **בזכות קמפיין של 5 שנים שהוביל החצי הכחול - ב-2022 הוכרזה שמורת הטבע הראשונה בים העמוק של ישראל!** * 450 קמ״ר יזכו להגנה חיונית מדיג וקידוחים, והטבע בים יוכל להתחיל להשתקם מהנזק האדיר שגרמנו לו. | הסבר לשקופית |
| * השמורה הוקמה בשטח שזכה לשם המעט משונה, "גלישת פלמחים". * בשטח הזה, שנמצא בעומק הים התיכון, עשרות בודדות של קילומטרים מחופי תל אביב, קיימים בתי גידול נדירים שלא מוכרים באף מקום אחר במזרח התיכון. כמו למשל, גני אלמוגי עומק, נביעות גז קרות, ומינים רבים של יצורים ייחודיים: כרישים, קיפודי ים וכוכבי ים – רבים מהם נמצאים בסכנת הכחדה. * לכן החצי הכחול יצא למאבק לשמירה על הטבע הימי המיוחד הזה. * במשך 5 שנים, הוא פעל מול גורמי ממשלה ורשות הטבע והגנים - עד שהצליח לשכנע אותם שחייבים לשמור על האלמוגים והכרישים שלנו. | הסיפור המלא |
| [למה חשוב לשמור על גלישת פלמחים](https://www.youtube.com/watch?v=vGMadhi39CE) | סרטון לשקופית |
|  |  |
| [הכירו את גלישת פלמחים (באתר ״החצי הכחול״)](https://mafish.org.il/marine-reserves/%D7%92%D7%9C%D7%99%D7%A9%D7%AA-%D7%94%D7%A4%D7%A8%D7%A2%D7%AA-%D7%A4%D7%9C%D7%9E%D7%97%D7%99%D7%9D/) | לינקים לקריאה נוספת |

|  |  |
| --- | --- |
|  | **שקופית 30** |
| **מעולה, אז יש כבר שמורות בים? ממש לא מספיק..** | **כותרת** |
| * המאבק של החצי הכחול להקמת שמורות ימיות נמשך כבר שנים רבות. * למרבה השמחה יש הצלחות, כמו למשל השמורה בים העמוק בגלישת פלמחים, הקמת שמורה ימית ליד ראש הנקרה והכרזה על שמורת ראש כרמל - **אבל זה ממש לא מספיק.** | הסבר לשקופית |
| * כיום, רק 4% משטחי הים שלנו, החצי הכחול מוגנים * היעד הלאומי שלנו חייב להיות הגנה על 30% משטחי הים עד שנת 2030, באמצעות רשת של שמורות וגנים לאומיים - בדיוק כמו שקורה ביבשה. * זה המינימום הנדרש כדי להבטיח שהים התיכון המיוחד, היפהפה, הנדיב, הפראי - ולצערנו גם המאוים כל כך - יישמר וישגשג, למען הטבע, למעננו ולמען הילדים שלנו. | הסיפור המלא |
|  |  |
| * הניסיון בעולם מוכיח ששמורות שנאסר בהם לחלוטין לדוג - מאפשרות לטבע בים להתאושש, להתחזק ולחזור לעצמו. * כמה נתונים לדוגמה: * בשמורה ימית יש זינוק של כ-160% בצפיפות של החי והצומח. * יש עלייה של כ-130% בגודל שחיות הים מצליחות להתפתח אליו. * יש נסיקה של כ-450% במשקל הכולל של החי והצומח בים (ביומסה). * יש עלייה של כ-20% במגוון המינים. * מקור: Lester et al. 2009. | להרחבה |
| [שמורות ימיות - איך עושים את זה נכון (באתר ״החצי הכחול״)](https://mafish.org.il/marine-reserves/%D7%90%D7%99%D7%9A-%D7%A2%D7%95%D7%A9%D7%99%D7%9D-%D7%90%D7%AA-%D7%96%D7%94-%D7%A0%D7%9B%D7%95%D7%9F/)  [שמורת ים אבטח - פארק החולות הימי](https://mafish.org.il/marine-reserves/%D7%A9%D7%9E%D7%95%D7%A8%D7%AA-%D7%99%D7%9D-%D7%90%D7%91%D7%98%D7%97/)  [הים העמוק - שמורת הפרעת פלמחים](https://mafish.org.il/marine-reserves/%D7%A9%D7%9E%D7%95%D7%A8%D7%AA-%D7%94%D7%99%D7%9D-%D7%94%D7%AA%D7%99%D7%9B%D7%95%D7%9F-%D7%94%D7%A2%D7%9E%D7%95%D7%A7/)  [סרטון: שמורות ימיות - בואו נעשה את זה נכון](https://www.youtube.com/watch?v=5w0ePwfqMK4) | לינקים לקריאה נוספת |

|  |  |
| --- | --- |
|  | שקופית 31-32 |
| פרק 4: ומה עוד אפשר לעשות? | כותרת |
| * **הבנו שדיג הוא הגורם הראשון שפוגע בחיים בים.** תראו למשל את התמונות האלה. * אם פעם דגיגים יכלו להתפתח לדגים בוגרים גדולים, למלא את התפקיד שלהם במערכת הכוללת של הטבע בים וגם להוליד ילדים ולדאוג לדורות הבאים - היום הם מחוסלים עוד כשהם קטנים. * מה שקורה בים דומה קצת ליער שבו נתנו אישור לכרות עצים - בלי לקבוע איך, כמה ומתי… כמה עצים יישארו ביער הזה? * **לכן, הדבר הראשון והחשוב ביותר הוא לתת לדגים ולכל החיות הימיות סביבה בטוחה שבה הם יכולים לשרוד ולשגשג.** | הסבר לשקופית |
| * החצי הכחול מציע רפורמה שלמה בדיג שתבטיח ש**בתוך** השמורות הימיות **וגם מחוץ** להן - נתקן את ההרס שיצרנו בים, ונדאג שיהיו בים הרבה דגים. * במקביל המדינה צריכה כמובן לפצות את הדייגים שהפרנסה שלהם נפגעת. | הסיפור המלא |
|  |  |
| * העקרונות של הרפורמה הן: * הפסקת שיטות דיג הרסניות כמו דיג מכמורת. * הגנה על מינים נדירים כמו צבי ים ודקרים/לוקוסים. * הפסקת דיג בעונת הרבייה, שפשוט מפריע לדגים להתרבות. * פריסת רשת ביטחון לדייגים עם פיצוי כספי למי שהפרנסה שלו נפגעה. | להרחבה |
| [עיקרי רפורמת הדיג (באתר ״החצי הכחול״)](https://mafish.org.il/fishing-reform/%D7%94%D7%A8%D7%A4%D7%95%D7%A8%D7%9E%D7%94/)  סרטון: [ארז קומורובסקי מסביר למה צריך לעשות רפורמה בדיג](https://www.youtube.com/watch?v=i2i8i6YZXnc) | לינקים לקריאה נוספת |

|  |  |
| --- | --- |
|  | **שקופית 33** |
| **נותנים לדגים לעשות ילדים - בשקט…** | **כותרת** |
| * תארו לכם, שבכל פעם שהייתם מתקרבים לבן או לבת הזוג, מישהו היה מפריד ביניכם ולוכד אתכם ברשת ענקית. אם הייתם דג - זו הייתה המציאות שלכם, בגלל הדיג שמתנהל בלי מגבלות. * כדי שהדגיגים הקטנים יוכלו להתפתח בשקט, חשוב לאסור על דיג למשך 120 יום בשנה באביב - התקופה הרגישה שבה הם מתרבים. | הסבר לשקופית |
| * בשנים האחרונות, בעקבות פעילות נחושה של החצי הכחול, ישראל התחילה להתייחס ברצינות לדגים ולהגן עליהם באמצעות קביעה של הגבלת דיג בעונת הרבייה - אבל זה קורה רק בחלק מחודשי האביב וזה לא מספיק. * נכון להיום, אנחנו עדיין לא נותנים לדגים לעשות ילדים בשקט. * עונת הרבייה המרכזית של רוב מיני הדגים נמשכת כ-4 חודשים באביב. * בתקנות הדיג הוגדרה תקופה של עד 90 יום שבה אסור לדוג, אבל היא לא נשמרת באופן קפדני מספיק והיא גם לא ארוכה מספיק. | הסיפור המלא |
| [אורי גוטליב מדגים למה צריך לתת לדגים לעשות ילדים בשקט](https://www.youtube.com/watch?v=uexhAj3cJGc) | סרטון לשקופית |
|  |  |
| [מה זו עונת הרבייה? (מאתר ״החצי הכחול״)](https://mafish.org.il/fishing-reform/%D7%A2%D7%95%D7%A0%D7%AA-%D7%A8%D7%91%D7%99%D7%99%D7%94-%D7%95%D7%92%D7%99%D7%95%D7%A1/)  [עונת הרבייה - זמן האהבה של הדקרים (לוקוסים)](https://www.youtube.com/watch?v=ngL6b3FmiV0) | לינקים לקריאה נוספת |

|  |  |
| --- | --- |
|  | **שקופית 34** |
| **קוראים לזה: ניהול דיג בר קיימא** | **כותרת** |
| * זוכרים את הלוקוס? הוא לא היחיד, יש עוד מינים של בעלי חיים ימיים שאם לא נשמור עליהם מכל משמר הם פשוט ייעלמו. * עד היום, החצי הכחול הצליח להעביר רק חלקים מהרפורמה הכוללת שחשובה כדי שכל הטבע בים יוכל להבריא. * בין השאר, יש הפסקה או הקטנה של דיג בשיטות בעייתיות, יש שיפור באכיפה וההדרכה לדייגים, והדגים מקבלים חלק מהשקט שהם צריכים כדי לעשות ילדים. * זה ממש לא מספיק. החברה להגנת הטבע והחצי הכחול ממשיכים להיאבק בכל הכוח כדי שהמדינה תיישם רפורמת דיג מלאה. | הסבר לשקופית |
|  |  |
| * בין הדברים שכבר קורים: * אסור לדוג באזורים ובזמנים מסוימים, ששומרים על כל הים שמול צפון ישראל (מצפון לקו של חוף דור). כמו כן כך נוצרת הגנה על אזורי הסלעים הרגישים מפני דיג מכמורת. * אסור לדוג בצלילת מיכלים עם רובה. * יש הגבלה על גודל הדגים שמותר לדוג, כדי שיהיה להם זמן להתפתח והלתרבות. * אבל הרפורמה השלמה כוללת עוד הרבה יותר. * אם היא תתממש, היא צפויה להבטיח שיהיו הרבה יותר דגים בים. זה כמובן יועיל גם למרבית הדייגים - שיהיה להם שלל גדול ואיכותי יותר. * אבל מעל לכל, הפגיעה בסביבה הימית תקטן, והטבע יוכל להשתקם לפחות חלקית מכל ההרס שגרמנו לו. | להרחבה |
| [המינים המוגנים בים התיכון (מאתר ״החצי הכחול״)](https://mafish.org.il/protecting/%D7%94%D7%9E%D7%99%D7%A0%D7%99%D7%9D-%D7%94%D7%9E%D7%95%D7%92%D7%A0%D7%99%D7%9D/)  [אולי נראה דולפין בים? (מאתר ״החצי הכחול״)](https://mafish.org.il/protecting/%D7%94%D7%9E%D7%99%D7%A0%D7%99%D7%9D-%D7%94%D7%9E%D7%95%D7%92%D7%A0%D7%99%D7%9D/dolphins/)  [לא קל להיות צב ים (מאתר ״החצי הכחול״)](https://mafish.org.il/protecting/%D7%94%D7%9E%D7%99%D7%A0%D7%99%D7%9D-%D7%94%D7%9E%D7%95%D7%92%D7%A0%D7%99%D7%9D/sea-turtles/)  [איך נראים הכרישים בים התיכון (מאתר ״החצי הכחול״)](https://mafish.org.il/protecting/%D7%94%D7%9E%D7%99%D7%A0%D7%99%D7%9D-%D7%94%D7%9E%D7%95%D7%92%D7%A0%D7%99%D7%9D/sharks/)  [סרטון קצרצר: לשחות עם דולפין בים התיכון](https://www.youtube.com/watch?v=fm5qSzCZ0XQ&feature=emb_logo)  [סרטון קצרצר: לשחות עם צבי ים בים התיכון](https://www.youtube.com/watch?v=fmHwALGSCnk) | לינקים לקריאה נוספת |

|  |  |
| --- | --- |
| **שקופית 35** |  |
| **כותרת** | **שומרים על הטבע בים - גם בשביל עצמנו** |
| הסבר לשקופית | * **שמורות ימיות הן דבר מעולה לטבע בים - וגם לבני אדם!** * לישראל יש חופים נהדרים שפתוחים לכל אחד ומרחבי ים שמזמינים אותנו לשפע של פעילויות במים. * אם הים יהיה בריא ונקי - גם לנו יהיה כיף יותר לשחות, לצלול ולשוט. |
| הסיפור המלא | * תחשבו איזה תענוג יכול להיות לא רק לדגים אלא גם לנו - בשמורה ימית או בתקופת האביב, כשיש איסור דיג בגלל עונת הרבייה של הדגים. * אפשר לשחות ולצלול בשקט ובכיף, בלי הפרעות של סירות דיג ובלי חשש להיפצע מציוד דיג נטוש כמו קרסים או רשתות, כמו שקורה מדי פעם לשחיינים. |
| סרטון לשקופית | [שוחים בים הבטוח](https://www.youtube.com/watch?v=pgWaOSnd5uM) |
|  |  |
| לינקים לקריאה נוספת | [האדם בשמורות ימיות (מאתר ״החצי הכחול״)](https://mafish.org.il/marine-reserves/%D7%94%D7%90%D7%93%D7%9D-%D7%91%D7%A9%D7%9E%D7%95%D7%A8%D7%95%D7%AA-%D7%95%D7%92%D7%A0%D7%99%D7%9D-%D7%9C%D7%90%D7%95%D7%9E%D7%99%D7%99%D7%9D-%D7%99%D7%9E%D7%99%D7%99%D7%9D/) |

|  |  |
| --- | --- |
|  | שקופית 36 |
| פרק 5: איך כולנו יכולים לתרום להצלת הים התיכון | כותרת |
| * כדי שכל הדברים הטובים שיכולים לקרות בים באמת יקרו - מדינת ישראל חייבת להתגייס לכך. * **להקים שמורות ימיות** בשטחים נרחבים מהחצי הכחול שלנו. * **לנהל את הדיג, בשביל הדגים, הדייגים - ובשביל כולנו.**   + לכן צריך רפורמת דיג מקיפה, שתבטיח שבכל מקום שומרים על המינים המוגנים שחשובים לטבע בים. * **לשמור על המינים הרגישים בים**.   + כמו הלוקוס, להכריז עליהם כמינים מוגנים - ולדאוג לאכיפה שתבטיח שזה באמת קורה. * **לצמצם מאוד את קידוחי הגז בים התיכון.** * **לשתף את הציבור בכל מה שקורה בשטח הענק של החצי הכחול**   + ולאפשר לכולנו להשפיע ולדאוג למה שקורה בים שלנו ושל הילדים שלנו. | הסבר לשקופית |

|  |  |
| --- | --- |
| **שקופית 37-38** |  |
| **כותרת** | **ראיתם מפגע בים? אפשר לדווח עליו!** |
| הסבר לשקופית | * ראיתם דיג לא חוקי או פגיעה בחיות מוגנות בים? הבחנתם בזיהום בים או בציוד דיג נטוש או פסולת? **יש מה לעשות!** * החצי הכחול מפעיל את מוקד Sea Watch שזמין באמצעות אפליקציה או טלפון. |
| הסיפור המלא | * האפליקציה מאפשרת לדווח על מפגעים בצורה ברורה ומסודרת. * כל הדיווחים מועברים באופן מיידי לרשויות הרלבנטיות, כמו רשות הטבע והגנים או המשרד להגנת הסביבה - שמחליטים איך לטפל בכל פנייה. * עד יוני 2022 התקבלו יותר מ-4,000 דיווחים ובעשרות מהם בוצעה אכיפה. |
|  |  |
| להרחבה | * רוב הדיווחים באפליקציה עוברים באופן מיידי לרשויות הרלבנטיות. * לכן הם חייבים להיות מלאים - כולל פרטים של מי שמסר את הפנייה, כדי לאפשר חזרה אליו לצורך השלמת פרטים חיוניים שבלעדיהם לא יהיה ניתן לטפל בבעיה. * דוגמה לדיווח מוצלח: בעונת הרבייה של צבי הים ב-2020, התקבל דיווח על סימני הטלה בחוף בהרצליה. הפקחים של רשות הטבע והגנים הגיעו למקום, זיהו את הקינים של צבי הים והעבירו אותם לחוות מוגנות שבהם הם יוכלו לבקוע באופן בטוח. * באפריל 2019 התקבל דיווח על חשד לדיג בעונת הרבייה. הציוד נתפס והחשוד זומן לחקירה על ידי פקחי היחידה הימית. |
| לינקים לקריאה נוספת | [הכירו את Sea Watch באתר ״החצי הכחול״](https://mafish.org.il/reports-application/sea-watch/)  [סיפורי ההצלחה של Sea Watch](https://mafish.org.il/reports-application/success/) |

|  |  |
| --- | --- |
| **שקופית 39** |  |
| **כותרת** | **שימו לב אילו דגים נכנסים לכם לצלחת** |
| הסבר לשקופית | * בסופו של דבר, **דיג הוא סוג של ציד**. * התוצאות שלו הן הרג חיות בים, ולעיתים קרובות גם הרג של חיות רבות שבכלל אין כוונה לדוג אותן או להשתמש בהן, כמו שקורה עם ספינות המכמורת הקטלניות. * גם דיג הטונה, שמשתמש במערך ענק של אלפי קרסים שצפים בים, לוכד ופוגע בכמות עצומה של כרישים, צבי ים וחיות מוגנות אחרות. חשבתם שלאכול טונה זה סבבה? חשבו שנית. |
| הסיפור המלא | * לכן כדאי להמעיט בצריכת דגים, כמו בכלל בצריכה של מזון מהחי. * מי שבכל זאת אוכלים דגים, יכולים לשמור על צריכה מודעת ולא לאכול דגים ממינים מוגנים, דגים צעירים שעדיין לא הגיעו למעגל הרבייה או דגים שניצודו בשיטות הרסניות. * באתר החצי הכחול יש פירוט מלא של סוגי הדגים שאותם עדיף לא להכניס לצלחת שלנו. |
| סרטון לשקופית | [בשביל דג אחד לא צריך לרוקן את כל הים](https://www.youtube.com/watch?v=29ZvAHykRYU) |
|  |  |
| לינקים לקריאה נוספת | [צורכים דגים - באחריות! באתר ״החצי הכחול״](https://mafish.org.il/%D7%A6%D7%95%D7%A8%D7%9B%D7%99%D7%9D-%D7%93%D7%92%D7%99%D7%9D-%D7%91%D7%90%D7%97%D7%A8%D7%99%D7%95%D7%AA/) |

|  |  |
| --- | --- |
| **שקופית 40** |  |
| **כותרת** | **רוצים ללמוד עוד על הים התיכון - ולעזור להציל אותו?** |
| הסבר לשקופית | * **הפעילות של החצי הכחול נמשכת כל הזמן – 24 שעות ביממה, 365 ימים בשנה.** * תוכלו לעקוב אחריה באתר אינטרנט שמתעדכן בכל מה שקורה בים, אפליקציית Sea Watch, פוסטים בפייסבוק, כנסים והרצאות באינטרנט. * מוזמנים מאוד לעקוב אחרי החצי הכיחול בפייסבוק, לשוטט באתר ולקרוא עוד סיפורים על הים התיכון וכמובן לדווח על מפגעים באפליקציה. |